«Л1ыгъэр 1ахь мыгощ», - е1о адыгэ гущы1эжъым. Л1ыгъэм ехьыл1агъэу мак1эп тхак1ом итхылъмэ къащи1орэр. Л1ыгъэм бэ ащ къыригъэубытрэр: л1ыгъэ хэлъ ц1ыфэу 1офш1эныр зик1асэу, къолаеу, хьал - балыкъ хэмылъэу зиунагъо зы1ыгъэу, ау зао къэхъумэ, самбырэу и1ашэ ыштэмэ пыим пэгъок1рэм; ц1ыфэу шъыпкъагъэ зыхэлъэу, лыягъэ къымы1оу, ау къы1орэм ц1ыфхэр едэ1ухэу, зао хъумэ апэ итэу, щтэр зыфэдэр ымыш1эу, ц1ыфхэр къыкъонэжьхэу. Джахэмэ афэдэ ц1ыфхэр щысэтехып1э хъущтыгъэх. Джащ фэдэ л1ыхъужъхэр зэрэгъуазэхэрэр гущы1эжъхэу: «Чэтэ ч1эгъым «нан» ща1ожьрэп!», «Е ул1эн, е ул1ын». Сыда п1омэ, къэрэбгъагъэ къызхафэрэм ищы1эныгъэ ыухыгъэк1э алъытэщтыгъэ. Сыд фэдэ ч1ып1э къин ифагъэми л1ыхъужъым ыгу к1одынэу щытэп. Ар янэ ишъхьак1о ш1ол1ык1ы, ащ ич1ыгу къеухъумэ. Адыгэ орэдыжъэу «Шъузыш1ум ыкъуит1у» хэт гущы1эхэр щегъэфедэ К1эрэщэ Тембот рассказэу «Бысым к1алэр» зыфи1орэм.